**A „Nyári diákmunka” program keretében nyújtott bérköltség támogatás általános szerződési feltételei**

**I. A támogatás nyújtásának alapjául szolgáló jogszabályi rendelkezések különösen:**

* a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.),
* a foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról szóló 6/1996. (VII. 16.) MüM rendelet,
* A BIZOTTSÁG 2013. december 18-i 1407/2013/EU RENDELETE az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról
* A BIZOTTSÁG 2013. december 18-i 1408/2013/EU RENDELETE az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról
* a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV. 23.) Korm. rendelet
* az állami foglalkoztatási szervként eljáró járási (fővárosi kerületi) hivatalok általánostól eltérő illetékességi területéről szóló 67/2015. (III. 30.) Korm. rendelet
* az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet
* az államháztartásról szóló 2011. évi CXCV. törvény (a továbbiakban: Áht.),
* [az](http://net.jogtar.hu/jr/gen/getdoc.cgi?docid=A1100156.TV) egyes adótörvények és azzal összefüggő egyéb törvények módosításáról szóló 2011. évi CLVI. törvény,
* az államháztartásról szóló törvény végrehajtásáról szóló 368/2011. (XII. 31.) kormányrendelet (a továbbiakban: Ávr.),
* az általános közigazgatási rendtartásról szóló 2016. évi CL. törvény (a továbbiakban: Ákr.),
* a Polgári Törvénykönyvről szóló 2003. évi V. törvény (a továbbiakban: Ptk.),
* a munka törvénykönyvéről szóló 2012. évi I. törvény (a továbbiakban: Mt.),
* a köztulajdonban álló gazdasági társaságok takarékosabb működéséről szóló 2009. évi CXXII. törvény,
* az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) kormányrendelet,

**II. A munkaadó kötelezettségei**

**A munkaadó vállalja, hogy:**

1. a foglalkoztatási kötelezettség időtartama alatt olyan személyi nyilvántartásokat vezet, melyekből a munkaerő forgalom (be- és kilépés), valamint a kilépések (munkaviszony megszűnésének) okai megállapíthatók,
2. a kormányhivatal, a programot felügyelő minisztérium, továbbá az Állami Számvevőszék, illetve a Kormány által kijelölt belső ellenőrzési szerv, a fejezetek ellenőrzési szervezetei, a kincstár képviselőjének ellenőrzésekor az ahhoz szükséges iratokat és adatokat haladéktalanul rendelkezésre bocsátja,
3. bankszámla-számának megváltoztatásáról a megyei kormányhivatal járási hivatalát /a Budapest főváros kormányhivatala kerületi hivatalát (a továbbiakban: járási hivatal) haladéktalanul, de legkésőbb 8 napon belül tájékoztatja,
4. a tulajdonos (munkaadó) változást a járási hivatalnak késedelem nélkül, de legkésőbb 8 napon belül bejelenti,
5. a foglalkoztatási kötelezettség időtartamának lejárta után – a járási hivatal megkeresésére – a támogatási eszköz hatékonyságának a vizsgálatához információt szolgáltat,
6. felhatalmazó levelet a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt legkésőbb az első elszámolás benyújtásakor a Támogatónak átadja. A támogatás folyósításának feltétele a munkaadó valamennyi fizetési számlájára vonatkozó felhatalmazó levél becsatolása.
7. a kérelem beadásakor tett nyilatkozatai a hatósági szerződés aláírásakor fennállnak.
8. haladéktalanul, de legkésőbb a tudomására jutástól számított nyolc napon belül bejelenti, ha a támogatást megalapozó körülményeiben változás következik be;
9. amennyiben szervezetét felszámolási eljárás alá vonták, a felszámolást elrendelő jogerős végzés kézhezvételétől; valamint amennyiben jogerős végzéssel elrendelt csődeljárás, végelszámolás vagy egyéb – a megszüntetésre irányuló, jogszabályban meghatározott – eljárás alá kerül, annak megkezdésétől számított nyolc napon belül azt írásban a járási (fővárosi kerületi) hivatal állami foglalkoztatási szervként eljáró egysége tudomására hozza.

**A munkaadó tudomásul veszi, hogy**

1. a támogatást csak a munkaerőigény bejelentésére közvetítő lappal jelentkező, a „Nyári diákmunka” program által előírt feltételeknek megfelelő munkavállalók után veheti igénybe,
2. amennyiben a tárgyhónapot követő hó 12. napjáig az esedékes havi támogatási igényét az Elszámoló lappal nem adja le, vagy hiányosan adja le, legkésőbb az eredetileg esedékes elszámolási határidő leteltét követő hónapban esedékes elszámolással egyidejűleg még megteheti. E határidő elmulasztása jogvesztő, az adott hónapra nem igényelt támogatás kifizetése megtagadásra kerülhet, erről a járási hivatal írásban értesíti a munkaadót,

Az elszámoláshoz az alábbi, a munkaadó által elektronikusan hitelesített dokumentumok másolatát szükséges csatolni: (Elektronikus ügyintézés esetén a feltöltött dokumentumokból képzett adatcsomagot elektronikus aláírással és időbélyegzővel ellátni**)**

1. Bérjegyzék vagy bérlista vagy bérszámfejtő lap
2. A bér illetve járulék kifizetést igazoló benyújtandó bizonylatok:

* Ha átutalással kerül kifizetésre: terhelést igazoló bankszámlakivonat\*. (Csoportos átutalás esetén az elszámoló lapon a munkáltatónak nyilatkoznia kell arra vonatkozóan, hogy a terhelési értesítőn szereplő összeg – az adott munkavállaló után ténylegesen befizetett összeg feltüntetésével - tartalmazza a támogatással érintett munkavállalók után befizetett szociális hozzájárulási adót, illetve a munkavállalónak kifizetett munkabért is.)
* Ha a munkáltató nem átutalással, hanem valamelyik adónem többletéből rendezi a bevallásban szereplő járulék befizetését, csatolni szükséges a 17-es átvezetési kérelmet és a NAV általi beérkezést igazoló befogadó nyugtát vagy az adófolyószámla másolatát.
* A bér készpénzes kifizetése esetén: csatolandó a munkavállaló saját kezű aláírásával ellátott kiadási pénztárbizonylat vagy ha a munkaadó nem kötelezett kiadási pénztárbizonylat alkalmazására (pl. egyéni vállalkozó) elegendő a munkavállaló átvételt igazoló saját kezű aláírása  a bérjegyzéken dátummal, például „Az összeget átvettem” megjegyzéssel .

1. A munkaidő nyilvántartás (jelenléti ív) munkaadó által cégszerűen hitelesített másolata.

\*A terhelést igazoló bankszámlakivonatnak elfogadható a netbankból kinyomtatott bizonylat is.

1. a támogatással alkalmazott munkavállalót nem foglalkoztatja az Mt. 53. §-a (a munkavállalónak átmenetileg a munkaszerződéstől eltérő munkakörben, munkahelyen vagy más munkáltatónál történő foglalkoztatása), vagy a 214. § (1) bekezdés a) pontja (munkaerő-kölcsönzés) szerint,
2. részére támogatás nem folyósítható azon időszakra, amelyre a jogszabályok szerint munkabér fizetési kötelezettség nem terheli, a támogatással foglalkoztatott munkavállaló előrelátható tartós távolléte és a munkaviszony megszűnésének esetén a kieső személy *nem* pótolható.

A támogatás alapját képező munkabérbe tartoznak: a Központi Statisztikai Hivatal elnökének a „Munkaügyi Statisztikai Fogalmak” 3/2010. (IV. 2.) KSH közlemény „Útmutató a munkaügyi–statisztikai adatszolgáltatáshoz”elnevezésű módszertani segédletében melléklet II. pontjának 1.1.1. alpontjában „kereset” címszó alatt meghatározott juttatások – a prémium, a jutalom, 13. és további havi illetmény és a szabadságmegváltás kivételével. Nem kerülnek megtérítésre, továbbá az alábbi jogcímeken kifizetett járandóságok: a betegszabadság idejére fizetett távolléti díj, a helyettesítési díj, a foglalkoztatási kötelezettség időtartama alatt a 20 munkanapot meghaladó állásidőre fizetett alapbér. A támogatás nem számolható el a táppénz időtartama alatt.

**III. A járási hivatal**

a)köteles a támogatás jogszabályi, továbbá a hatósági szerződésben részletezett támogatási feltételek teljesülése, illetve munkaadói kötelezettségek teljesítése esetén a támogatással érintett munkavállaló vonatkozásában a munkaadónak a hatósági szerződés szerinti támogatást megfizetni,

b) a támogatást a munkaadó igénylése alapján az elszámolást követő hónap utolsó napjáig a munkaadó részére átutaltatja,

c) a munkaadó által megküldött elszámolást felülvizsgálja, s ennek során:

* az igénylés jogszerűségét felülvizsgálja, a támogatottól a szükséges bizonylatokat bekéri, illetőleg a munkáltatónál tételes vizsgálatot (ellenőrzés) kezdeményez,
* amennyiben a korábbi időszakokban túlfizetés történt, akkor ezzel az összeggel a fizetendő támogatási összeget csökkenteni kell,

d) a hatósági szerződésben foglaltakat folyamatosan ellenőrizze, illetve ellenőriztesse.

**IV. A hatósági szerződés megszegésének következményei**

1. A járási hivatal megszünteti a támogatás folyósítását (amennyiben a támogatás folyósítása folyamatban van) és a már felvett támogatást arányosan, vagy az adott időszakra vonatkozóan, az Flt. 21. § (3)–(4) bekezdése szerint, a kötelezettségszegés időpontjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig a  jogosulatlanul igénybe vett költségvetési támogatások esetén fizetendő, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 98. § (1) bekezdés a) pontja és (3) bekezdése szerint kiszámított ügyleti kamattal növelt összegben visszaköveteli különösen, ha:
2. ha a munkaadó olyan időtartamra igényelt és kapott támogatást, amely időtartam alatt az Mt. 53. §-a (a munkavállalónak átmenetileg a munkaszerződéstől eltérő munkakörben, munkahelyen vagy más munkáltatónál történő foglalkoztatása), vagy a 214. § (1) bekezdés a) pontja (munkaerő-kölcsönzés) szerinti foglalkoztatás történt,
3. egyéb okból jogalap nélküli kifizetés (felvétel) történt (pl. fizetés nélküli szabadság, betegszabadság, táppénz idejére igényelt támogatás), de a támogatás (kifizetése) felvétele nem teljes egészében jogalap nélküli,
4. ha a munkaadó olyan időtartamra igényelt és kapott támogatást, amelyre munkabér-, illetve szociális hozzájárulási adó fizetési kötelezettség nem terhelte, vagy a támogatás egy részét nem fizette meg a munkavállalónak, vagy az engedélyezett mértéket meghaladóan történt a támogatás kifizetése, utalása.
5. A járási hivatal megszünteti a támogatás folyósítását (amennyiben a támogatás folyósítása folyamatban van) és a már felvett támogatást egészben, az Flt. 21. § (3)–(4) bekezdése szerint, a kötelezettségszegés időpontjától (de legkorábban a támogatás igénybevételének napjától) a visszakövetelésről rendelkező határozat meghozatalának a  jogosulatlanul igénybe vett költségvetési támogatások esetén fizetendő, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 98. § (1) bekezdés a) pontja és (3) bekezdése szerint kiszámított ügyleti kamattal növelt összegben visszaköveteli különösen, ha
6. a támogatott munkavállaló munkaviszonya a hatósági szerződés II. 2. pontjában meghatározott foglalkoztatási időszak alatt a munkavállaló Mt. 78. § (1) bekezdés szerinti azonnali hatályú felmondásával szűnik meg, illetve az állásidő mértéke a foglalkoztatási kötelezettség időtartama alatt meghaladta a 20 munkanapot;
7. a munkaadó a támogatott és/vagy a vele azonos vagy hasonló munkakörben foglalkoztatott munkavállaló munkaviszonyát a hatósági szerződés II.2. pontjában meghatározott foglalkoztatási kötelezettség időtartama alatt működésével összefüggő okból felmondással megszünteti;
8. megállapítást nyer, hogy a támogatást nem a munkaerőigényre közvetített személy után igényelte;
9. a munkaadó a felvett támogatás bérezésre jutó összegét a munkavállalónak bérként nem fizeti meg, vagy szociális hozzájárulási adó fizetési kötelezettségének nem tesz eleget,
10. a támogatás – jogszabályban meghatározott feltételek hiányában – nem lett volna megállapítható,
11. a támogatási időszak alatt a munkáltató személyében bekövetkező változás esetén az átvevő munkaadó a foglalkoztatási kötelezettség teljesítését, illetve a hatósági szerződésből eredő munkaadói kötelezettségek teljesítését nem vállalja,
12. megállapítást nyer, hogy a munkaadó a támogatott munkavállaló alkalmazását megelőzően benyújtott támogatási kérelmében, illetve annak mellékleteiben, továbbá a támogatás elszámolása vonatkozásában valótlan adatot szolgáltatott (vagy a valós tényeket elhallgatta), és a valós adatszolgáltatás esetén a támogatás nem nyújtható, illetve ha hitelt érdemlően bebizonyosodik, hogy a munkaadó támogatási döntés tartalmat érdemben befolyásoló valótlan, hamis, vagy megtévesztő adatot szolgáltatott, vagy ilyen nyilatkozatot tett,
13. a munkaadó a hatósági szerződésben foglaltak ellenőrzését lehetetlenné teszi, vagy nagymértékben akadályozza,
14. ha egyéb okból jogalap nélküli kifizetés történt, és a támogatás felvétele teljes egészében jogalap nélküli volt,
15. megállapítást nyer, hogy a munkaadó az Ávr.-ben vagy egyéb jogszabályban a támogató okirat kiadásának, vagy a támogatási szerződés megkötésének feltételeként meghatározott nyilatkozatokat nem tette meg, a dokumentumokat nem nyújtotta be, vagy a megtett nyilatkozatát visszavonta,
16. a bankszámláira adott, számlavezető pénzintézete(i) által záradékolt, beszedési megbízásra vonatkozó felhatalmazás megszűnik, és biztosíték nyújtásáról a támogató által megszabott ésszerű határidőn belül nem intézkedik,
17. az Ávr. 81. §-ában meghatározott valamely körülmény a támogatási döntés meghozatalát követően következik be, vagy jut a támogató tudomására,
18. megállapítást nyer, hogy a munkaadó a továbbfoglalkoztatási kötelezettség ideje alatt a munkavállaló munkaszerződését a támogatottra nézve hátrányosan módosította, annak írásbeli, kifejezett és indokolt kérelme nélkül.
19. Amennyiben a IV.1-2. pontok alapján meghatározott visszafizetési kötelezettségének a munkaadó a visszakövetelésről rendelkező határozatban megjelölt határidőig nem tesz eleget, e határidő elmulasztásának napjától az  adó- és vámhatóságnak a  végrehajtás foganatosítása érdekében történő megkeresésének napjáig az Ávr. 98. § (2)-(3) bekezdésében foglaltak szerint számított késedelmi kamatot is köteles fizetni. Önkéntes teljesítés hiányában az adó- és vámhatóság végrehajtás foganatosítása érdekében történő megkeresését követően az adóhatóság által foganatosítandó végrehajtási eljárásokról szóló törvény szerinti késedelmi pótlékot számít fel.
20. A munkaadó tudomásul veszi, hogy amennyiben a támogatást a járási (fővárosi kerületi) hivatal érdekkörében felmerült okból jogalap nélkül vette fel, akkor azt a felróhatóság, illetve kötelezettségszegés vizsgálata nélkül, az erre irányuló felszólítást követően – az abban megjelölt határidőben – köteles a Nemzeti Foglalkoztatási Alap számlájára visszafizetni.
21. A munkaadó tudomásul veszi, hogy fel kell függeszteni a költségvetési támogatás folyósítását abban az esetben, ha azt jogszabály előírja vagy a hatósági szerződés megkötését követően a kedvezményezett olyan nyilatkozatot tesz, vagy a támogató olyan körülményről szerez tudomást, amely a költségvetési támogatás visszavonását, a hatósági szerződés felmondását vagy az attól történő elállást teheti szükségessé. A felfüggesztésről és annak okáról a kedvezményezettet soron kívül tájékoztatni kell.
22. A járási hivatal megszünteti a támogatás folyósítását különösen,

1. a munkaviszony megszűnése és a jogszabály (ill. hatósági szerződés) által nem tilalmazott megszüntetése esetében,

2. ha a munkavállaló előre látható tartós távolléte következik be (pl. gyes),

3. ha a munkaadó jogerős végzéssel elrendelt csődeljárás, felszámolási eljárás, végelszámolás vagy egyéb – a megszüntetésre irányuló, jogszabályban meghatározott – eljárás alatt áll.

1. A járási hivatal megszüntetheti a támogatás folyósítását különösen, ha
2. a munkaadó adatszolgáltatási kötelezettségét határidőben nem teljesíti, vagy annak hiányosan tesz eleget,
3. a munkaadó a kormányhivatal ellenőrzését akadályozza,
4. egyéb szerződésszegés esetén, ha a szerződésszegés súlya ezt indokolja.
5. A munkaadó tudomásul veszi, hogy amennyiben (a NAV adatszolgáltatása alapján, a Kincstár vizsgálata szerint) esedékessé vált és meg nem fizetett köztartozása keletkezik, a megítélt és folyósításra kerülő támogatásból a Kincstár visszatartja és átutalja a köztartozás összegét a köztartozás jogosultjának, értesítve erről a támogatottat és a járási (fővárosi kerületi) hivatalt.
6. A munkaadó tudomásul veszi továbbá, hogy a visszatartás a munkaadó által a jelen Általános Szerződési Feltételben, valamint a Hatósági Szerződésben vállalt kötelezettségeit nem érinti.
7. A járási (fővárosi kerületi) hivatal felfüggeszti a támogatás folyósítását, amennyiben a munkaadó a hatósági szerződésben foglaltaknak megfelelően beszámolási kötelezettségét nem, vagy nem megfelelő módon teljesíti
8. Ha a járási (fővárosi kerületi) hivatal a hatósági szerződésben vállalt kötelezettségeit nem teljesíti, a munkaadó a teljesítésre irányuló felhívása eredménytelensége esetén – a szerződésszegés tudomására jutásától számított harminc napon belül – a közigazgatási ügyekben eljáró közigazgatási és munkaügyi bírósághoz fordulhat.

**V. Egyéb feltételek, kötelezettségek, kikötések**

1. A felek tudomásul veszik, hogy a hatósági szerződést az Állami Számvevőszék, a Pénzügyminisztérium, a Kormány által kijelölt belső ellenőrzési szerv, a fejezetek ellenőrzési szervezetei, a Magyar Államkincstár, a kormányhivatal, a kifizető, az igazoló és az ellenőrzési hatóság is jogosult ellenőrizni. A támogatott (munkaadó) – az esetleges vizsgálat esetén – vállalja, hogy részükre a kért felvilágosítást megadja, ill. a hatósági szerződésben foglaltak teljesítésével kapcsolatos iratokat bemutatja, szükség esetén másolatban átadja. A támogatott köteles továbbá a támogatás felhasználásáról az előzőekben említett szervek részére – kérésükre – számadást készíteni.
2. A támogatott (munkaadó) tudomásul veszi, hogy a hatósági szerződés megkötése után a kormányhivatal ellenőrzéseket végezhet a vállalt kötelezettségek teljesítése érdekében. Az ellenőrzés kiterjed a támogatás jogszerűségére, a támogatott kérelemben tett nyilatkozatainak valóságtartalmára, a támogatás felhasználásának jogszerűségére. A munkaadó az ellenőrzést köteles eltűrni. Az ellenőrzés a támogatás folyósítás kezdőnapjától a folyósítás befejezését követő öt éven belül történhet. A munkaadónak az alapbizonylatokat a támogatás befejezését követően legalább tíz évig meg kell őriznie.
3. A szerződő felek az Ákr. 26. § (1) bekezdése alapján az elektronikus ügyintézés és a bizalmi szolgáltatások általános szabályairól szóló törvényben meghatározott elektronikus úton (írásban), vagy személyesen, írásbelinek nem minősülő elektronikus úton (szóban) tartanak kapcsolatot egymással.